ওয়ান পাঞ্চ ম্যান

ইয়ুসুকে মুরাতা কর্তৃক চিত্রিত করা সিরিজটির একটি ডিজিটাল মাঙ্গা পুননির্মাণের প্রকাশ শুরু হয় ২০১২ সালে শুইশার “ইয়াং জাম্প ওয়েব কমিকস” ওয়েব সাইটে। অধ্যায়গুলি নিয়মিতভাবে সংগ্রহ করা হয় এবং "তানকোবোন" খণ্ডে মুদ্রিত হয়, যা ২ ডিসেম্বর ২০১২ তারিখ পর্যন্ত ১২টি খণ্ডে মুক্তি পায়। ভিজ মিডিয়া তাদের “উইকলি শোনেন জাম্প” ডিজিটাল ম্যাগাজিনে এটির পুননির্মাণের ইংরেজি ধারাবাহিকতা প্রকাশের লাইসেন্স প্রাপ্ত হয়।
ম্যাডহাউজ কর্তৃক প্রকাশিত একটি আনিমে টেলিভিশন সিরিজ জাপানে ২০১৫ সালের অক্টোবর এবং ডিসেম্বর মাসের মধ্যে সম্প্রচারিত হয়। এটি ২০১৬ সালের গ্রীষ্মে ইংরেজিতে ডাব করা হয়, এবং এর পরের বছর এটির একটি পরিকল্পিত দ্বিতীয় সিজনের ঘোষণা করা হয়।
একটি নামবিহীন পৃথিবীর মত সুবিশাল মহাদেশে, অদ্ভুত দানব এবং সুপার ভিলেনরা রহস্যময়ভাবে আবির্ভূত হতে থাকে এবং বিপর্যয় সৃষ্টি করতে থাকে। তাদের মোকাবেলা করতে, বিশ্বের সুপারহিরোরা তাদের বিরুদ্ধে যুদ্ধ করতে উদিত হয়। সাইতামা হল সেই ধরনেরই একজন সুপারহিরো, যে কিনা জি-সিটির মহানগরী হতে আগত এবং তার একটি মাত্র ঘুষিতেই দানব এবং ভিলেনদের পরাজিত করতে পারে। যাইহোক, সে তার এই ক্ষমতার প্রতি বিরক্ত  এবং সে সত্যিকার অর্থে তখনই উদ্দীপিত হতে পারে যখন তাকে চ্যালেঞ্জ করার মতো শক্তিশালী প্রতিদ্বন্দ্বী পায়। সিরিজ চলাকালীন, সাইতামা বিভিন্ন সুপারহিরো, সুপার ভিলেন এবং দানবদের সম্মুখীন হয়। সে জেনোস নামে একজন শিষ্য লাভ করে এবং আনুষ্ঠানিক স্বীকৃতি লাভের জন্য অবশেষে হিরো অ্যাসোসিয়েশনে যোগদান করে।
ওয়ান, "ওয়ান পাঞ্চ ম্যান"কে ওয়েবকমিক হিসেবে প্রকাশ করা শুরু করে ২০০৯ সালে। , ওয়েবকমিকটি ১১৪ টি অধ্যায় প্রকাশ করেছে। জুন ২০১২ তে সিরিজটি ইন্টারনেটে যখন ৭.৯ মিলিয়ন হিট পেয়ে জনপ্রিয়তা লাভ করে, ইয়ুসুকে মুরাতা ওয়ানের সাথে যোগাযোগ করে এবং উইকলি ইয়াং জাম্পের স্পিন-অফ ওয়েবসাইট যেটি শুএইশা কর্তৃক প্রকাশিত হয়, তাতে কমিকটি পুনরায় ডিজিটালভাবে প্রকাশ করার প্রস্তাব দেয়। প্রথম অধ্যায়টি ১৪ই জুন ২০১২ সালে প্রকাশিত হয়। অধ্যায়গুলি নিয়মিতভাবে সংগ্রহ করা হয় এবং তানকোবোন খণ্ডে মুদ্রিত হয়, যা ২ মে ২০১৭ তারিখ পর্যন্ত ১৩টি খণ্ডে মুক্তি পায়। নবম খণ্ডের সাথে একটি ড্রামা সিডিও বান্ডেল হিসেবে দেয়া হয় যা ২০১৫ সালের আগস্টে প্রকাশিত হয়।
সিরিজটি উত্তর আমেরিকায় ভিজ মিডিয়ার "উইকলি শোনেন জাম্প" (সেই সময়ে "উইকলি শোনেন আলফা" নামে পরিচিত ছিল) ম্যাগাজিনে প্রকাশ করা শুরু করে ২১শে জানুয়ারি ২০১৩ সালে। প্রথম ডিজিটাল খন্ডটি ২০১৪ সালের ফেব্রুয়ারিতে প্রকাশিত হয়। ২০১৪ সালের জুনে "ওয়ান পাঞ্চ ম্যান" অন্যতম একটি জিরিজ ছিল যেটি "ভিজ" "কমিক্সলোজি" তে পাওয়ার সুযোগ করে দেয়। ২০১৫ সালের সেপ্টেম্বরে মাঙ্গাটির মুদ্রণ সংস্করণ মার্কিন যুক্তরাষ্ট্রে মু্ক্তি পায়।
১০ মার্চ, ২০১৫-এ 'সাপ্তাহিক ইয়ং জাম্প' এর ১৫ তম সংখ্যায় একটি আনিমে স্বাঙ্গীকরণের ঘোষণা করা হয়েছিল। সিরিজের প্রথম মৌসুমটি শিংগো ন্যাটসুম ম্যাডহাউসে পরিচালনা করেছিলেন এবং এটি লিখেছিলেন টোমোহিরো সুজুকি। এই সিরিজটিতে চিকাশি কুবোটার ডিজাইনকৃত চরিত্রও রয়েছে, যিনি চিফ অ্যানিমেশন ডিরেক্টরের দায়িত্বও পালন করেছেন, মাকোটো মিয়াজাকির সংগীত পরিচালনা করেছেন এবং শিগেমি ইকেদা ও ইউকিকো মারুয়ামা করেছেন শিল্পগত নকশা। কেন হাশিমোটো সিরিজের রঙিন মূল শিল্পী হিসাবে কাজ করেছেন, আকানে ফুশিহার হলেন ফটোগ্রাফির পরিচালক এবং কাশিকো কিমুরা সিরিজের সম্পাদক হিসাবে কাজ করেছেন, এবং শোজি হাটা সাউন্ড ডিজাইন করেছেন। উদ্বোধনী থিম গানটি হল কন্ঠদানে জ্যাম প্রোজেক্ট, এবং শেষ থিম গানটি হল কন্ঠদানে হিরোকো মরিগুচি।
"ওয়ান পাঞ্চ ম্যান " এর প্রথম মৌসুমটি জাপান ৫ অক্টোবর, ২০১৫ এবং ২১ ডিসেম্বর, ২০১৫ এর মধ্যে টিভি টোকিওতে প্রচারিত হয়েছিল, পরবর্তীতে সেগুলো টিভিও, টিভিকিউ, কেবিএস, বিএস জাপান এবং এটি-এক্সে প্রচারিত হয়েছিল, এবং ১২টি এপিসোড পর্যন্ত চলেছিল। মৌসুমটি নিকোনিকোতে স্টিমিং করা হয়েছিল এবং এটি হুলু, ডাইসুকি এবং ভিজ মিডিয়ার নিয়ন অলি পরিষেবাতে সিমুলকাস্ট করা হয়েছিল। সাইতামা সিটি কালচারাল সেন্টারে সেপ্টেম্বর, ২০১৫ এ একটি প্রাক-প্রচার পরিদর্শন অনুষ্ঠিত হয়েছিল। সিরিজটি উত্তর আমেরিকার ভিজ মিডিয়া, এবং যুক্তরাজ্যের “কাজে” ইউকে দ্বারা লাইসেন্সপ্রাপ্ত হয়। ৪ ডিসেম্বর, ২০১৫ তারিখে দশম মাঙ্গা ভলিউম সহ একটি মূল ভিডিও অ্যানিমেশন প্রকাশ করা হয়। অতিরিক্ত ওভিএ পর্বগুলি সিজনের ব্লু-রে ডিস্ক এবং ডিভিডি ভলিউমগুলির সাথে অন্তর্ভুক্ত করা হয়েছে, যার মধ্যে প্রথমটি ডিসেম্বর ২৪, ২০১৫ সালে মুক্তি পায়। 
মুরাতা প্রথম মৌসুমের সম্প্রচারের সময়সূচীর শেষ সপ্তাহে ঘোষণা করেন যে তিনি দ্বিতীয় মৌসুমকে বাস্তবে পরিণত করার জন্য কাজ করছেন, কিন্তু এটি প্রক্রিয়াধীন রয়েছে কিনা তা নিশ্চিত করেননি। পরে সেপ্টেম্বর ২০১৬ সালে এটির দ্বিতীয় মরসুম নিশ্চিত করা হয়েছিল এবং বর্তমানে তার কাজ চলছে। ভিজ মিডিয়া ঘোষণা করে যে তারা অ্যানিমে বোস্টন ২০১৬-এ ওয়ান-পাঞ্চ ম্যানের ইংরেজি ভাষার ডাব নিয়ে কাজ করছে। একই বছরের ১ জুলাই, টুনামির অ্যানিমে এক্সপো প্যানেলের সময় ঘোষণা করা হয় যে সিরিজটি ১৬ জুলাই, ২০১৬ তারিখে সম্প্রচার শুরু হবে।
"ওয়ান পাঞ্চ ম্যান" ২০১৩ সালের নভেম্বরে ২.২ মিলিয়ন কপি, ২০১৪ সালের এপ্রিলে ৩.২ মিলিয়ন কপি, এবং ২০১৪ সালের নভেম্বরে ৪.৫ মিলিয়ন কপি প্রিন্ট করে। নভেম্বর ২০১৬ তে এই সংখ্যা বেড়ে ১১.১ মিলিয়ন কপিতে উন্নিত হয়। ২০১৪ সালে এই সিরিজটি ৭ম বার্ষিক "মাঙ্গা তাইশো" পুরস্কারের জন্য মনোনিত ১০টির মধ্যে একটি ছিল
মার্কিন যুক্তরাষ্ট্রে মুক্তির পরপরই, প্রথম এবং দ্বিতীয় উভয় ভলিউমই নিউ ইয়র্ক টাইমস মাঙ্গা বেস্ট সেলার লিস্টে আত্নপ্রকাশ করে এবং যথাক্রমে প্রথম এবং দ্বিতীয় স্থান দখল করে, এবং দুই সপ্তাহের জন্য এই স্থান ধরে রাখে তৃতীয় সপ্তাহের জন্য প্রথম ভলিউমটি দ্বিতীয় স্থানে চলে যায়, যেখানে দ্বিতীয় ভলিউমটি তালিকাটি থেকে সম্পূর্ণভাবে বিলুপ্ত হয়। চতুর্থ সপ্তাহের জন্য প্রথম ভলিউমটি সে তালিকায় ছিল ২০১৫ সালে সিরিজটি ইসনার পুরস্কারের জন্য মনোনিত হয়েছিল।